Item ick Thyl Clotbraer bogere yn mynem lesten thom testament vor allen, de dusse schrift seen, horen offte lesen, dat yck yn mynen lasten bogere tho geven enem elyken dat jene dat herna gescreven steyt. Und int erste myne sele Gode dem almechtigen, Marien, syner gebenedytten moder, und allen leven helygen etc. Item suntte Henryck 10 marck. Ock so hebbe yck tho hus eyn schyppunt glockenspys, dat hor[t] suntte Henryck und dem werdychen kapittel tho Abow; dar aff lath Henryck eyn glocke geten und de ther schtede komen. Item vort so geve yck in sunte Nyclaes kerke (i Reval) tho der Schmede altar hundert marck tho ener ewigen mysse, up myn hus. (Därefter bestämmer han särskilda penningsummor eller värdören åt Birgittiner klostret och munkarne i Reval, till Nicolaikyrkan där, till gråbrödraklostret i Wesenberg, 20 mark åt de fattiga till skor och kläder, 1 gyllen åt en pilgrim till S:t Jakob i Kompostella samt 1 d:o åt en pilgrim till Achen, 1 mark till stigar och vägar; vidare ihågkommer han sina barn och andra personer, men icke särskildt sin hustru, med större och mindre summor; förordnar om sina barns förmyndare samt framhåller:) Item dat yck nw yn mynem lasten thom testament gegeven hebbe, dat bethalet mit gelde ofte sulver, met roggen ofte solt, vormede gy konth. Item de lade, dar myn schmyde und gelt yn is, de steyt boven up der juncfraven kammer und is met grappen bedecket. Item so hebbe yck entfangen vor myn vordent lon 10 marck lodych sulvers; darvan mack man my thor erden brengen. Und tho eynem thuchnysse dusses vorgescrevenes testaments neme yck int erste mynen bychtfader meyster Peter den kerckherren und dat werdyche capyttel, und tho meher sycherheyt ere ingesegel bogeret hebbe hyr under an tho druckende etc. Ego Petrus Silden, plebanus ecclesie Aboensis, testamentum superius exhibitum et conscriptum approbo et confirmo, quia ultimam et extremam ejus audivi voluntatem.